คือตอนนี้เริ่มทานยาคุมแบบ28เม้ด แผงแรก มาได้5เม็ดแล้วค่ะ แต่อยากเปลี่ยนมาฉีดยาคุมแทน ต้องรอให้ทานยาคุมหมดแผงก่อนถึงฉีดได้ หรือสามารถฉีดได้เลยค่ะ
สวัสดีค่ะ หากได้เริ่มทานยาคุมกำเนิดภายในไม่เกิน 5 วันนับตั้งแต่มีประจำเดือนมา และยังไม่ได้มีเพศสัมพันธ์นับตั้งแต่มีประจำเดือนมา สามารถที่จะไปรับการฉีดยาคุมกำเนิดได้ทันที และเมื่อไปฉีดยาแล้ว ก็ควรหยุดทานยาคุมกำเนิดในวันนั้น และหลังจากนั้นก็สามารถมีเพศสัมพันธ์ได้แต่หากไม่ได้เริ่มทานยาคุมกำเนิดภายใน 5 วันนับตั้งแต่มีประจำเดือนมา รวมถึงได้มีเพศสัมพันธ์ไปแล้วทั้งก่อนการทานยาคุมและในขณะ 5 วันที่ทานยา แนะนำควรทานยาคุมกำเนิดให้หมดแผง และรอให้ประจำเดือนมาก่อน เพื่อให้เกิดความแน่นอนว่า ไม่ได้มีการตั้งครรภ์เกิดขึ้น และเมื่อมีประจำเดือนมาแล้ว ให้รีบไปฉีดยาคุมกำเนิดในวันนั้นทันทีค่ะ